CELEX: 62013CN0444
Language: ro
Date: 2013-08-07 00:00:00
Title: Cauza C-444/13: Cerere de pronunțare a unei hotărâri preliminare introdusă de Tribunalul Brașov (România) la data de 7 august 2013 — Imre Solyom, Luiza Solyom/Direcția Generală a Finanțelor Publice a Județului Brașov

9.11.2013   
            
            
               RO
            
            
               Jurnalul Oficial al Uniunii Europene
            
            
               C 325/14
            
         Cerere de pronunțare a unei hotărâri preliminare introdusă de Tribunalul Brașov (România) la data de 7 august 2013 — Imre Solyom, Luiza Solyom/Direcția Generală a Finanțelor Publice a Județului Brașov
   (Cauza C-444/13)
   2013/C 325/24
   Limba de procedură: româna
   
      Instanța de trimitere
   
   Tribunalul Brașov
   
      Părțile din acțiunea principală
   
   
      Reclamanți: Imre Solyom, Luiza Solyom
   
      Pârâtă: Direcția Generală a Finanțelor Publice a Județului Brașov
   
      Întrebarea preliminară
   
   Dacă art. 73 și 78 din Directiva 2006/112/CE (1) a Consiliului UE trebuie interpretate, în situația în care părțile stabilesc prin contractul de vânzare-cumpărare un preț final și irevocabil, iar ulterior autoritățile fiscale consideră operațiunea de vânzare ca fiind taxabilă datorită reconsiderării statutului de persoană impozabilă a vânzătorului, în sensul că taxa pe valoarea adăugată aferentă se consideră inclusă în preț sau se adaugă peste acest preț? Cu alte cuvinte, care este baza impozabilă pentru o astfel de livrare?
   
      (1)  Directiva Consiliului din 28 noiembrie 2006 privind sistemul comun al taxei pe valoarea adăugată (JO L 347, p. 1, Ediție specială, 09/vol. 3, p. 7).